
Ministru kabineta rīkojums Nr. 353
Rīgā 2023. gada 13. jūnijā (prot. Nr. 32 21. §)
Par apropriācijas palielināšanu
· 1. Atbilstoši likuma "Par valsts budžetu 2023. gadam un budžeta ietvaru 2023., 2024. un 2025. gadam" 58. panta otrajai daļai atbalstīt apropriācijas palielināšanu Zemkopības ministrijai resursiem no dotācijas no vispārējiem ieņēmumiem un izdevumiem budžeta programmā 97.00.00 "Nozaru vadība un politikas plānošana" 19 936 euro apmērā, lai nodrošinātu daļēju finansējumu kapitālieguldījumiem administratīvās ēkas iekštelpu un kāpņu, apkures un ugunsdrošības sistēmas remontam valsts īpašumā Liepu ielā 33, Rēzeknē (nekustamā īpašuma kadastra Nr. 2100 018 0201).
· 2. Zemkopības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par valsts budžeta apropriācijas palielināšanu atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, palielināt apropriāciju.

